Vyhodnotenie pripomienkového konania																			
					
Spôsob pripomienkového konania: bežný/zjednodušený/skrátený postup - dôvod:			Skrátený postup (problematika finančný mechanizmus EHP, Nórsky finančný mechanizmus)		
				
	Zoznam oslovených subjektov:			Všetky povinne pripomienkujúce subjekty		
						
	Počet oslovených subjektov:			15		
	Zaslali do stanoveného termínu:			MV SR, MZ SR, MPSVR SR, MP SR, MDPT SR, MŽP SR, MS SR, MVRR SR, MK SR, MŠ SR, MH SR, MZV SR, MO SR, OVA ÚV SR, OIRŠS ÚV SR		
	Zaslali po termíne:			-	
	Subjekty, ktoré nemali pripomienky:			MO SR, MZV SR, MS SR, MP SR,  MDPT SR,  MV SR, 		
					
	Počet vznesených pripomienok:			95		
	Počet akceptovaných:			52		
	Počet neakceptovaných:			29		
	Počet neakceptovaných zásadných	:

		0		
					
Rezort	Pripomienka	Typ	Vyh.	Spôsob vyhodnotenia		
MŽP 	Na str. 9 v časti Časové rámce pre oprávnenosť, žiadame zosúladiť časové termíny predloženia posledných žiadostí o poskytnutie nenávratného finančného príspevku s časovými termínmi uvedenými na str. 17 v kap. 4.1 Výzva na predkladanie žiadostí.
	Z	A	 Zapracované v texte		
	Na str. 11 v časti Súkromný sektor žiadame vypustiť slová „…ako aj všetky ostatné subjekty, ktoré nespadajú pod definície verejného a tretieho sektora“.
	Z	A	 Zapracované v texte		
	Na str. 12 v časti Odbor rozvoja regiónov a štrukturálnych akcií EÚ, žiadame v poslednom riadku doplniť slová nasledovne: „predkladať návrhy projektov schválené Národným monitorovacím výborom, stanoviská a odporúčania pre rozhodnutie o schválení/ zamietnutí žiadostí na ÚFM“.	Z	A	Zapracované v texte		
	Na str. 18 v kap. 4.3 Príprava a schválenie výzvy v písm. b) žiadame nahradiť slovo „odsúhlasenie“ slovom „posúdenie“.
	Z	A	Zapracované v texte		
	Na str. 19 v písm. c) poskytovanie priebežných informácií k zverejnenej výzve, žiadame v 2. odstavci v prvej vete doplniť slová „prípadne príslušný sprostredkovateľ“.
	Z	A	 Zapracované v texte		
	Na str. 20 v kap. 5.1 Posudzovanie projektového zámeru, žiadame zosúladiť uvedený postup posudzovania projektového zámeru s príručkou „Pravidlá pre blokové granty“, zverejnenou na stránke www.eeagrants.sk, podľa ktorej v prípade posudzovania projektových zámerov blokových grantov vykonáva predbežné hodnotenie ÚFM	Z	A	Zapracované v texte		
	Na str. 21 v kap. 5.3.1 Kontrola administratívnej zhody, žiadame stanoviť časový limit do koľkých dní od ukončenia termínu na predkladanie žiadostí vykoná NKB kontrolu administratívnej zhody pre overenie kompletnosti žiadosti.	Z	N	Rozpor odstránený		
	Na str. 22 v prvej vete žiadame celý odstavec začínajúci textom „ Národný kontaktný bod je oprávnený....“ nahradiť nasledujúcim textom: „Národný kontaktný bod si vyžiada odborné stanovisko k žiadosti o poskytnutie nenávratného finančného príspevku na individuálne projekty/programy/blokový grant, a to od príslušného rezortu, do kompetencie ktorého spadá príslušná žiadosť o NFP v rámci podporovaných priorít finančného mechanizmu EHP a NK (okrem prípadov, keď je žiadateľom príslušný rezort). Tieto subjekty sú povinné predložiť NKB vypracované odborné stanovisko do 10 pracovných dní od doručenia žiadosti o stanovisko k príslušnej žiadosti o NFP.“
V tejto súvislosti žiadame na str. 22 v písm. b) vecné, finančné hodnotenie vykonávané hodnotiacimi komisiami v 5. odstavci v 2. vete nahradiť slovo „subjektu“ slovom „rezortu“.
	Z	A	 Zapracované v texte		
	Na str. 22 v písm. b) vecné, finančné hodnotenie vykonávané hodnotiacimi komisiami, žiadame v 5. odstavci v poslednej vete nahradiť slová „vydáva záverečné rozhodnutie“ slovami „predkladá vyhodnotené návrhy projektov NMV na ÚFM“ tak ako je uvedené v prílohe A memoránd o porozumení.
	Z	A	Zapracované v texte		
	Na str. 22 v 6. odstavci žiadame v 1. vete nahradiť slová „žiadosti schválené na národnej úrovni“ slovami „vyhodnotené návrhy projektov NMV“. V 2. vete žiadame vypustiť časť vety od slova „resp.“ až po koniec vety.	Z	N	Rozpor odstránený		
	Na str. 24 v písm. C) Špecifické hodnotenie žiadosti o NFP, žiadame nahradiť poslednú vetu v znení „Projekty, za implementáciu ktorých, zodpovedá Národný kontaktný bod, nebudú hodnotené hodnotiacimi komisiami“ vetou „Hodnotenie žiadostí o NFP hodnotiacimi komisiami sa nevykonáva v prípade, že sa jedná o projekt, za ktorý implementáciu zodpovedá NKB“
	Z	A	 Zapracované v texte		
	V nadväznosti na predchádzajúcu pripomienku žiadame na str. 23 v odstavci 5.3.3.1 špecifikovať, ktoré projekty nebudú hodnotené hodnotiacimi komisiami.	Z	A	 Zapracované v texte		
	Kap. 5.3.4 žiadame presunúť na za kap. 5.3.1 ako kap. 5.3.2 a následne prečíslovať ostatné dotknuté kapitoly, nakoľko viaceré termíny, ktoré sa uvádzajú v kapitolách 5.3.2 a 5.3.3. sú definované až v kapitole 5.3.4, konkrétne napr. „hodnotiace komisie“.
	Z	N	Rozpor odstránený		
	Na str. 25 v písm. B) Vecné a finančné hodnotenie žiadosti o NFP na program/blokovú schému, v 5. riadku odspodu žiadame spresniť formuláciu a slovo „projektu“ nahradiť slovom „programu“, nakoľko táto formulácia nie je relevantná pre blokový grant.
	Z	A	Zapracované v texte		
	Na str. 26 v kap. 5.3.4. Hodnotiaca komisia a na str.27 v kap. 5.3.4.1 Štatút komisie sa raz uvádza, že komisie zriaďuje podpredseda vlády a druhý krát, že ich vytvára NKB. Žiadame uviesť do súladu, kto zriaďuje, resp. vytvára hodnotiacu komisiu. 

	Z	A	 Zapracované v texte		
	Na str. 27 v kap. 5.3.4.1 Štatút komisie žiadame nahradiť 1. a 2. odstavec nasledujúcim textom: „Národný kontaktný bod vytvára hodnotiace komisie v závislosti od prioritných oblastí, resp. výziev. Členmi hodnotiacich komisií sú interní hodnotitelia (zástupcovia NKB a zástupcovia kompetenčne príslušných rezortov) a externí hodnotitelia. Členov hodnotiacej komisie menuje podpredseda vlády SR pre európske záležitosti, ľudské práva a menšiny na základe nominácie príslušného rezortu, resp. na základe výberového konania v prípade externých hodnotiteľov. Výber externých členov hodnotiacej komisie vykonáva NKB na základe výberového konania.“
	Z	N	Rozpor odstránený		
	Na str. 27 v kap. 5.3.4.1 Štatút komisie žiadame za 1. odstavec doplniť nasledujúci text: „Na tvorbe relevantných častí zadávacích podmienok do výberového konania na externých hodnotiteľov, ako aj na procese výberového konania sa podieľajú zástupcovia príslušných rezortov podľa jednotlivých prioritných oblastí, resp. výziev.“
	Z	N	Rozpor odstránený		
	Na str. 27 v kap. 5.3.4.1 Štatút komisie v 3. odstavci žiadame doplniť na koniec text „Štatút hodnotiacej komisie schvaľuje Národný monitorovací výbor.“ a vypustiť 4. odstavec a definíciu hodnotiacej komisie uviesť v rámci Základných pojmov a definícií.	Z	N	Rozpor odstránený		
	Na str. 28 v kap. 6.3.4.3. Školenie členov komisie žiadame v 2. odstavci slová „bude vykonané školenie externých hodnotiteľov“ nahradiť slovami „sa uskutoční školenie interných a externých hodnotiteľov“.	Z	A	 Zapracované v texte		
	Na str. 28 v kap. 5.3.4.4 Odmeňovanie členov komisie žiadame doplniť text: „Interným hodnotiteľom odmena za posudzovanie žiadostí neprináleží“.
	Z	A	 Zapracované v texte		
	Na str. 35 žiadame doplniť za 4. odstavec nasledujúci text: „Výšku minimálneho a maximálneho NFP pre jednotlivé subprojekty určuje v rámci návrhu blokovej schémy sprostredkovateľ“.
	Z	N	Rozpor odstránený		
	Na str. 36 v kap. 6.2.2 Riadiaci výbor pre implementáciu blokovej schémy, žiadame v predposlednej vete nahradiť slová „schváli na svojom zasadnutí riadiaci výbor“ slovami „navrhuje a schvaľuje príslušný štatutárny zástupca alebo najvyšší orgán sprostredkovateľa blokovej schémy“.
	Z	A	 Zapracované v texte		
	Na str. 36 žiadame v kap. 6.2.3 Úlohy sprostredkovateľov počas realizácie blokovej schémy nahradiť 1. odstavec textom: „Sprostredkovateľ blokovej schémy je zodpovedný za výber podprojektov (na základe výzvy na predkladanie podprojektov), ich schvaľovanie, finančné riadenie, zabezpečenie výkonu predbežnej a priebežnej kontroly týchto podprojektov. Sprostredkovateľ musí NKB ešte pred spustením prvej výzvy na predkladanie podprojektov preukázať svoju pripravenosť na implementáciu celej blokového grantu.“ Ako samostatný odstavec žiadame uviesť nasledujúci text: „Súčasťou preukázania pripravenosti sprostredkovateľa je vypracovaný popis systému riadenia (manuál), ktorý obsahuje“.
	Z	A	 Zapracované v texte		
	Na str. 49 v prvej vete sa uvádza „sprostredkovateľ (vybraný na základe výzvy na predkladanie žiadostí o sprostredkovateľa, alebo priamym určením)“. V náväznosti na skutočnosť, že žiadateľmi pre blokové granty budú pre jednotlivé ústredné orgány štátnej správy (ministerstvá) žiadame doplniť žiadame do časti 6.2 Blokové schémy samostatnú časť, v ktorej budú popísané postupy pre priame určenie sprostredkovateľa, v prípadoch žiadateľov na úrovni ústredných orgánov štátnej správy (ministerstiev).
	Z	N	Rozpor odstránený		
	Na str. 48 v kap. 9.1 Zabezpečenie štátnej pomoci v písm. b) žiadame nahradiť vetu začínajúcu slovom „Podmienkou“ textom „Sprostredkovateľ pri poskytovaní finančných prostriedkov subjektom podliehajúcim pravidlám štátnej pomoci postupuje v súlade s pravidlami „de minimis“ podľa § 3 zákona č. 231/1999 Z.z. o štátnej pomoci“.
	Z	A	 Zapracované v texte		
	Na str. 50 v kap. 9.3. Zabezpečenie ochrany životného prostredia, žiadame nahradiť poslednú vetu textom „Žiadateľ je povinný pri implementácii projektu postupovať v súlade so zákonom č. 127/1994 Z.z. o posudzovaní vplyvov na životné prostredie, ako aj v súlade so zákonom č. 543/2002 Z.z. o ochrane prírody a krajiny“.
	Z	A	 Zapracované v texte		
		Na str. 52 v kap. 11.1 Zodpovednosť za tvorbu rozpočtu a jeho presuny v 1. odstavci a na str. 53 v 1. aj v 2. odstavci žiadame za slová „podpredseda vlády SR pre európsku integráciu, ľudské práva a menšiny“ doplniť slová „na základe odporúčania Rady vlády SR pre regionálnu politiku“.
	Z	N	Rozpor odstránený		
	Na str. 61 odporúčame vypustiť písm. b), v znení „iný personál zamestnaný na vykonávanie úloh v horeuvedených bodoch a) až c)“, nakoľko je duplicitný s písm. a).
	Z	N	Rozpor odstránený		
	V prílohe č.2 žiadame zosúladiť textovú časť prílohy, predovšetkým popisy krokov 1, 2, 3 a 4 s textom materiálu, ako aj dať ich do súladu s pripomienkami.
	Z	A	 Zapracované v texte		
	V celom texte materiálu odporúčame zosúladiť používanie slovného spojenia „Národný monitorovací výbor“ a/alebo príslušnej skratky „NMV“ (viď kap. 3.1.1 na str. 12 – použitý termín „Národný riadiaci a monitorovací výbor“.	O	A	 Zapracované v texte		
	V celom texte materiálu odporúčame zvážiť nahradenie anglickej terminológie slovenskou (viď kap. 5.5.2 na str. 30 – použité slová „grant agreement“).	O	N	Neakceptované		
	V celom materiáli odporúčame zosúladiť používanie termínu „blokový grant“ a „bloková schéma“. Navrhujeme použiť slovné spojenie „blokový grant“, ktoré je definované v kap. 2. Základné pojmy a definície, str.8.	O	A	 Zapracované v texte		
	V celom materiáli odporúčame prehodnotiť logickú previazanosť a následnosť jednotlivých kapitol a častí. 	O	N	Neakceptované		
	V celom texte materiálu odporúčame prekontrolovať preklepy a skladbu viet.	O	N	Neakceptované		
	Na str.11 v časti Štátna pomoc, odporúčame celý text odstavca nahradiť nasledujúcim znením: „každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podnikateľovi“, podľa §1 zákona o štátnej pomoci č. 231/1999 Z.z. 
	O	A	 Zapracované v texte		
	Na str.10 v časti Podmienka udržateľnosti projektu, odporúčame slová „trvanie projektu bolo“ nahradiť slovami „aktivity priamo nadväzujúce na výstupy a dopady projektu boli“.	O	A	 Zapracované v texte		
	Na str. 16 v časti 3.4.4 Rada audítorov EZVO a kontrolné orgány NK, odporúčame v 3. odstavci v poslednej vete doplniť za slová „poskytnutý neobmedzený prístup“ slovo „aj“.	O	A	 Zapracované v texte		
	Na str. 22 v písm. b) vecné, finančné hodnotenie vykonávané hodnotiacimi komisiami odporúčame nahradiť v 4. odstavci v 2. riadku slovo „prijímajú“ slovom „dávajú“. V 5. odstavci odporúčame vypustiť text v zátvorke začínajúci „len v prípade“.	O	A	 Čiastočne zapracované v texte		
	Na str. 30 v 2. odstavci odporúčame vypustiť slová v zátvorke „bude sa snažiť“, resp. zdôvodniť význam formulácie.	O	N	Neakceptované		
	Na str. 36 v kap. 6.2.3 v 1. odrážke odporúčame nahradiť slová „jeho súčasťou“ slovami „ako aj postupov“, resp. upraviť slová „na každej úrovni riadenia“.	O	A	 Zapracované v texte		
		Na str. 38 v písm. a) odporúčame vypustiť skratku „KP“.	O	A	 Zapracované v texte		
	Na str. 55 v kap. 11.3.1 Kategórie oprávnených výdavkov, odporúčame dať do súladu slová „výdavky“ a „náklady“.	O	A	 Zapracované v texte		
	Na str. 48 v kap. 9.1 v písm. a) odporúčame nahradiť 1. vetu textom: „Pre subjekty podliehajúce pravidlám štátnej pomoci bude NFP Národným kontaktným bodom poskytovaný v súlade s ustanoveniami zákona o štátnej pomoci č. 231/1999 Z.z.“, v 5. riadku nahradiť slovo „zmysle“ slovom „súlade“.	O	A	 Čiastočne zapracované v texte		
MZ	Str. 18, bod 4.3. - žiadame, aby sa príprava a schvaľovanie výzvy uskutočňovalo v úzkej spolupráci medzi rezortnými ministerstvami, relevantnými k  priorite, na ktorú sa vyhlasuje výzva a Národným kontaktným bodom. 	Z	N	Rozpor odstránený		
	Str. 19, bod 4.5. - žiadame o vysvetlenie/definovanie pojmu „hlavný manažér“. Zároveň sme toho názoru, že informácie o tom ako sa budú výsledky zverejňovať a komu budú distribuované majú byť pre zabezpečenie transparentnosti zrejmé a verejné už pri vyhlásení výzvy.     	Z	N	Rozpor odstránený		
	Str. 20, bod 5.1. – vítame možnosť predbežného zhodnotenia projektového zámeru NKB ešte pred jeho oficiálnym podaním, čím sa zabezpečí vyššia kvalita predložených projektových zámerov.  Na druhej strane si myslíme, že takto pred-hodnotené projektové zámery budú zvýhodnené voči tým projektom, ktoré túto možnosť nevyužijú. V prípade veľkého záujmu žiadateľov o predbežné posúdenie môže vzniknúť riziko selektívnosti istých vybraných projektových zámerov, ktoré sa budú takto posudzovať. Rovnako hrozí riziko konfliktu záujmov - osoba/odbor NKB, ktorá/ý bude predbežne hodnotiť projektový zámer, a následne sa bude zúčastňovať na oficiálnom hodnotení projektového zámeru po jeho riadnom predložení na základe výzvy. Týmto rizikám sa dá vyhnúť včasným zverejnením dostatočného množstva informácií a propagáciou.   	Z	N	Rozpor odstránený		
	Str. 22, bod 5.3.3. – žiadame aby sa kritériá na hodnotenie žiadostí (najmä pre špecifické hodnotenie)  vypracovávali v spolupráci s rezortnými ministerstvami, relevantnými k priorite, na ktorú boli predložené hodnotené projekty. Zároveň žiadame, aby kritériá pre špecifické hodnotenie vo väčšej miere zohľadňovali rezortné špecifiká a priority. 	Z	N	Rozpor odstránený		
	Str. 24, bod 5.3.3.1. C.) – žiadame vysvetliť, prečo projekty implementované NKB nebudú hodnotené hodnotiacimi komisiami a teda aj doplniť spôsob výberu/hodnotenia takýchto projektov. 	Z	A	 Zapracované v texte		
	Str. 26, bod 5.3.3.2 C.) – žiadame prehodnotiť špecifické kritériá (napr. súlad s lokálnou, resp. regionálnou stratégiou, podpora nedostatočných aktivít v regióne a pod) na program/blokovú schému, prípadne uviesť, že v prípade projektov tohto typu, ktoré budú mať charakter tzv. „národných projektov“ budú kritériá prehodnotené a doplnené.  	Z	N	Rozpor odstránený		
	Str. 26, bod 5.3.4. – materiál nie je jednoznačný v popise hodnotiacich komisií, ktoré má zriaďovať  podpredseda vlády SR. Podľa nášho názoru má podpredseda vlády členov komisie menovať na základe dopredu určených pravidiel. Keďže z textu nie je jasné, kto sa chápe pod pojmom „externý hodnotiteľ“, žiadame o doplnenie materiálu o informáciu, že v hodnotiacich komisiách bude zastúpenie rezortných ministerstiev, relevantných k danej priorite, pričom bude dopredu jasne ošetrený potenciálny konflikt záujmov hodnotiteľov. 	Z	N	Rozpor odstránený		
	Str. 49, bod 9.1. –  v texte je uvedené, že sprostredkovateľ môže byť vybraný na základe výzvy alebo priamym zadaním, avšak ďalej v texte sa podmienky priameho zadania neuvádzajú. Žiadame text doplniť o tieto informácie. 	Z	A	 Zapracované v texte		
	Str. 53, bod 11.1. – nesúhlasíme s navrhovaným spôsobom rozdeľovania finančných prostriedkov, alokovaných na výzvy ako aj na jednotlivé priority a rovnako ani s možnosťou presunu finančných prostriedkov. Zastávame názor, že pri určovaní alokácie finančných prostriedkov sa má brať do úvahy dôležitosti priority, možnosť jej financovania z iných zdrojov a pod., a alokácie by mali byť výsledkom rokovaní medzi zainteresovanými rezortmi.   	Z	N	Rozpor odstránený		
	Prosíme opraviť termíny podpisov Memoránd o porozumení  uvedených na str. 6  (časť 1. Úvod), uvedený nesprávny mesiac.	O	A	 Zapracované v texte		
	Str.19, bod 4.4.c.) – zastávame názor, že odpovede/informácie NKB na otázky týkajúce sa výzvy, zverejnené na oficiálnej web stránke by sa mali považovať za záväzné, inak môžu pôsobiť mätúco. 	O	N	Neakceptované		
MK	Žiadame o vhodné zakomponovanie „národných“ projektov, pod ktorými chápeme nami uvažované národné programy/projekty hnuteľného, nehnuteľného a nehmotného kultúrneho dedičstva realizované pod vedením kľúčových organizácií nášho rezortu či už vo funkcii konečného prijímateľa  (u projektov) alebo ako sprostredkovateľov (u programov, do ktorých sa zapoja organizácie v zriaďovateľskej pôsobnosti rezortu). 
Za vhodnú formu považujeme zmienku o priamom zadaní na predloženie žiadosti príslušným organizáciám na príslušné projekty/programy napr. práve v kap. 2 Základné pojmy a definície, ale aj do textu kap. 4.3 a 4.4 týkajúcich sa výziev, do textu kap. 6.1, 6.2 a 6.3 týkajúcich sa projektov/blokových grantov/programov ap. Ide pritom o priame zadanie zo strany NKB voči týmto organizáciám, pričom tie by už mohli ďalej postupovať v súlade so súčasným návrhom	Z	N	Rozpor odstránený		
	Kap. 5.3.2, bod a), posledný ods.- žiadame zmeniť, napr.  nasledovne: 
„NKB si vyžiada odborné stanovisko k žiadosti o poskytnutie NFP od príslušného rezortu, do kompetencie ktorého daná priorita finančných mechanizmov patrí. Ak je žiadateľom ministerstvo, NKB vyžiada odborné stanovisko od iného odborníka v danom odbore“  (príp. aj pokračovanie „... , pričom využije hlavne akademické kapacity daného odboru“.)
NKB požiada tvorcu stanoviska o jeho predloženie do 10 dní od doručenia žiadosti	Z	A	 Zapracované v texte		
	Kap. 5.3.2, bod b), predposledný ods. žiadame zmeniť, napr. nasledovne: 
„Na záver hodnotenia komisia vypracuje správu o výsledkoch hodnotiaceho procesu. Toto hodnotenie sa spolu s odborným stanoviskom k žiadosti o poskytnutie NFP vypracovaným príslušným rezortom / odborníkom v danom odbore predkladá Národnému monitorovaciemu výboru, ktorý vydá záverečné odporúčanie na schválenie/neschválenie predložených žiadostí. 
Žiadosti, ktoré NMV odporučí na schválenie, následne NKB zašle Úradu pre finančné mechanizmy v Bruseli. 
O odporučení na schválenie / neschválenie žiadosti informuje NKB žiadateľa do 10 dní od vydania odporúčania zo strany NMV. V prípade neschválenia je súčasťou informácie aj zdôvodnenie.“	Z	A	 Zapracované v texte		
	Kap. 5.3.4.1, prvý ods. žiadame doplniť o zástupcu rezortu, v pôsobnosti ktorého je daná problematika. Odporúčame zvážiť nasledovné zloženie hodnotiacej komisie:
1 zástupca NKB,
1 zástupca za príslušný rezort, 
1 zástupca ZMOS (reprezentant 90 % obcí a miest SR), príp. expert – podľa návrhu NKB,
1 zástupca VÚC (vylosovaný spomedzi všetkých VÚC, aj s náhradníkom z iného VÚC pre prípad, že by vylosovaný mal posudzovať žiadosť vlastného VÚC),
1 zástupca MVO (môže byť vybraný NKB na základe výberového konania).	Z	N	Rozpor odstránený		
	V kap. 2 Základné definície, do popisu Blokové granty odporúčem doplniť, že blokový grant riadi sprostredkovateľ	O	A	 Zapracované v texte		
	V kap. 2 Základné definície je uvedený Zárodkový kapitál (inde nazvaný ako fond seed money), ale iné druhy uvedené napr. v kap. 5.3.2, bod b) – fond MVO, fond na podporu študijnej mobility, fond TA .... – tu uvedené nie sú. Pre komplexnosť ich odporúčame doplniť aj do kap. 2.	O	N	Neakceptované		
	V kap. 2 Základné pojmy je uvedené Poskytnutie zálohovej platby konečnému prijímateľovi len zo súkromného sektora, Predfinancovanie zase rieši verejný a tretí sektor „...na uhradenie úvodných záväzkov voči dodávateľov v lehote splatnosti na základe predloženia účtovných dokladov“. Teda pre verejný sektor nejde o zálohu, čo však nekorešponduje s textom kap. 11.5, kde sa hovorí o možnosti poskytnutia zálohovej platby do 10% pre projekty a programy. Texty treba zosúladiť.	O	N	Neakceptované		
	V kap. 2 Základné pojmy je uvedený ako posledný Súkromný sektor. Posledné slová: ...“ako aj všetky ostatné subjekty, ktoré nespadajú pod definície verejného a tretieho sektora“ odporúčame vylúčiť, príp. konkretizovať príslušné subjekty	O	A	 Zapracované v texte		
	V kap. 4.3 Príprava a schválenie výzvy, bod a) príprava a schvaľovanie výzvy NKB odporúčame doplniť, že pripravenú výzvu NKB odkonzultuje s príslušným rezortom ešte pred zaslaním Úradu pre finančné mechanizmy  (ide hlavne o priemet odbornej stránky problematiky príslušnej priority, ktorú NKB nepozná a ani nemôže detailne poznať)	O	N	Neakceptované		
	V kap. 4.4, bod c) posledná veta – text, ktorý konštatuje, že odpovede zverejnené na internetovej stránke sú nezáväzné, odporúčame vylúčiť, ponechať len nezáväznosť telefonických odpovedí. Každé písomné vyjadrenie podľa nás musí byť záväzné.	O	N	Neakceptované		
	Kap. 5.1 Posudzovanie projektového zámeru – podľa nás je rozpor s pravidlami vydanými zahraničnými donormi, podľa ktorých má projektový zámer posudzovať UFM (pričom v návrhu je za posudzovateľa uvedený NKB)	O	N	Neakceptované		
	Kap. 5.1, hľadiská posúdenia žiadosti, hľadisko „prioritnej oblasti“ odporúčame preformulovať na  „súladu so stanovenými prioritami“	O	A	 Čiastočne zapracované v texte		
	V kap. 5.3.1, prvý ods. – doplniť termín vykonania kontroly administratívnej zhody do .... dní od doručenia žiadosti	O	N	Neakceptované		
	Kap. 5.3.3.1, A.), druhý ods., posledná odrážka, text v zátvorke (....., dopady na životné prostredie a pod.) odporúčame vylúčiť, pretože sa netýka technickej pripravenosti projektu a navyše formulácia „a pod.“ je príliš vágna	O	N	Neakceptované		
	Kap. 5.3.3.1, C.), druhý ods., tretia odr. – je žiadosť v súlade s regionálnou, resp. lokálnou stratégiou – je explicitne viazané na miestne stratégie, ktoré by zrejme mala tvoriť príslušná samospráva. Vylúčili sa tým rezortné stratégie a tiež nie je isté, že regionálna či lokálna stratégia existuje. Odporúčame preformulovať, napr. „je žiadosť v súlade so strategickými zámermi z odborného, resp. územného hľadiska“	O	N	Neakceptované		
	Kap. 5.3.3.1, C.), posledná veta – žiadame špecifikovať, pretože táto formulácia priamo navodzuje dojem netransparentnosti; zrejme ide len o nedostatočné vysvetlenie	O	A	 Zapracované v texte		
	Kap. 5.3.3.1, C.), druhý ods., štvrtá odr. – rovnako ako pripomienka vyššie	O	N	Neakceptované		
	Kap. 5.3.4.1, posledná veta – žiadosť už nemôže byť vyradená. Odporúčame doplniť, že žiadateľ bude vyzvaný na doplnenie, teda že postup opomenutý pri prvotnej kontrole administratívnej zhody sa zrealizuje v neskoršej fáze, po zistení nedostatku	O	A	 Zapracované v texte		
	Kap. 5.3.4.6 žiadame v nadväznosti na pripomienku č. 12 vyššie vylúčiť (to znamená, že NKB zašle projekty odporučené NMV Úradu pre finančné mechanizmy do Bruselu). Informáciu o požadovanom jazyku predkladaných dokumentov odporúčame presunúť do inej kapitoly. Odporúčame predkladanie žiadosti v slovenčine, po schválení na národnej úrovni do 10 dní povinnosť žiadateľa o predloženie v angličtine	O	N	Neakceptované		
	Medzi oprávnenými konečnými prijímateľmi sa všade uvádzajú aj verejno-súkromné partnerstvá. V kap. 6.1.2 sa hovorí: „Individuálne projekty sú implementované konečným prijímateľom, ktorý je nezávislou právnickou osobou.....“
Odporúčame zvážiť, či tým v zmysle materiálu MF SR o verejno-súkromných partnerstvách schváleného uznesením vlády SR č. 245/2005 nemôžu byť ukrátené rozpočtové a príspevkové organizácie. Pre zrozumiteľnosť nášho námetu citujeme z uznesenia vlády SR:
3.b. Regulácia projektov PPP: Realizácia PPP projektov je vo všeobecnosti možná pri súčasnom právnom rámci v SR. Výnimkou sú projekty PPP takého typu (v kapitole 2.b., tretia skupina PPP projektov), kde sa zakladá spoločný podnik SPV, ktorý nemôžu zakladať rozpočtové alebo príspevkové organizácie. V súlade s § 27 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov, rozpočtová alebo príspevková organizácia môže uzatvárať zmluvu o združení, ak týmto združením prostriedkov nevznikne iná právnická osoba. 	O	N	Neakceptované		
	Odporúčame doplniť kap. 6.5 – 6.n, v ktorých budú zakomponované  fond MVO, fond na podporu študijnej mobility, fond TA..... 	O	N	Neakceptované		
	Nadpis „ 7.5.1.1 Národný monitorovací výbor....“ odporúčame vylúčiť, je zhodný s predchádzajúcim nadpisom 7.5.1	O	A	 Zapracované v texte		
	Kap. 9.1, bod b) hovorí o výbere „... alebo priamym určením“. Odporúčame doplniť vysvetlenie, je to jediná zmienka tohto druhu, ktorú sme v texte našli	O	A	 Čiastočne zapracované v texte		
	Kap. 11.2.1, posledný ods. – odporúčame preformulovať, napr. 
„Výbor/MZV NK môže po posúdení a schválení žiadostí stanoviť aj nižšiu mieru spolufinancovania z finančných mechanizmov EHP / NK, ako sú stanovené maximálne hranice.“ 	O	A	 Zapracované v texte		
	V rámci financovania sa pripúšťajú operácie v SKK i v EUR, pričom štvrťročná deklarácia vynaložených a skutočne uhradených výdavkov musí byť v EUR. So zreteľom na riziká kurzových rozdielov odporúčame jednotné používanie SKK.	O	N	Neakceptované		
	Kap. 11.6.2 Finančné toky – schémy sú nečitateľné, prekrývajú sa s textami, preto technicky nebolo možné ich posúdiť	O	A	 Zapracované v texte		
	Pri predkladaní takéhoto materiálu by sme považovali za  ideálne, keby jeho súčasťou bol aj štatút hodnotiacich komisií, rokovací poriadok hodnotiacich komisií, príp. aj hodnotiace tabuľky. 	O	N	Neakceptované		
MH	str. 52, časť 11.1. Zodpovednosť za tvorbu rozpočtu a jeho presuny: nie je možné súhlasiť s tým, že návrh súm finančných prostriedkov, ktoré budú alokované na výzvy; návrh rozpočtu podľa prioritných oblastí; ako aj akékoľvek presuny v rámci schválených rozpočtov pre finančný mechanizmus EHP a NK navrhuje Národný kontaktný bod a schvaľuje len podpredseda vlády SR pre EI, ľudské práva a menšiny. Z pohľadu MH SR je žiadúce, aby tvorba rozpočtu pre jednotlivé priority, verejné výzvy ako aj prípadné presuny v rámci schválených rozpočtov bola odsúhlasená na národnej úrovni až po dohode jednotlivých ústredných orgánov štátnej správy.	Z	N	Rozpor odstránený		
	str. 36, časť 6.2.3.1. Oblasť programovania: v rámci tejto oblasti je sprostredkovateľ povinný, odporúčame doplniť štvrtý odsek: „Sprostredkovateľ je povinný zabezpečiť mechanizmus pre objektívne a odborné posudzovanie a schvaľovanie predložených žiadostí a je zodpovedný za jeho riadne dodržiavanie“;	O	A	 Zapracované v texte		
	str. 37, časť 6.2.3.2. Oblasť monitorovania: v rámci tejto etapy implementácie blokovej schémy je sprostredkovateľ povinný, odporúčame zmeniť druhý odsek na: „je povinný zabezpečiť vytvorenie vhodného monitorovacieho systému na sledovanie stavu implementácie a je zodpovedný za jeho riadne dodržiavanie“;	O	A	 Zapracované v texte		
	str. 38, časť 6.2.3.5. Zabezpečenie výkonu predbežnej a priebežnej kontroly: odporúčame doplniť prvý odstavec na konci: „o kontrolu dodržiavania postupov a mechanizmov v oblasti programovania a v oblasti monitorovania.“	O	A	 Zapracované v texte		
MVRR	Žiadame doplniť do bodu 3.1. Národný kontaktný bod úlohu pre Odbor rozvoja regiónov a štrukturálnych akcií EÚ:
-podávanie informácií za finančný mechanizmus EHP a Nórskeho finančného mechanizmu o prijatej pomoci pre potreby spracovávania hodnotenia a správ o pomoci z EÚ príslušným orgánom
-zabezpečenie doplnkovosti pomoci z finančného mechanizmu EHP a Nórskeho finančného mechanizmu k pomoci z iných fondov EÚ.	Z	A	 Úloha podávať informácie vyplýva  ÚV z uznesenia vlády č.  925/2001 o povinnosti predkladať štvrťročné hlásenia o implementácii 		
MŠ	Dňa 21. 3. 2005 na rokovaní pracovnej skupiny podpredsedu vlády SR pre európske záležitosti, ľudské práva a menšiny zamestnanci Úradu vlády SR informovali, že z rokovaní v Bruseli vyplynula dohoda o možnosti pridelenia prostriedkov i priamo, t. j. bez zverejnenia výzvy a určité subjekty s výhradnou kompetenciou v istej oblasti budú môcť predkladať žiadosti priamo a po schvaľovacom procese predložiť tieto na schválenie do Bruselu. Takéto žiadosti musia byť dôkladne zdôvodnené. Predkladaný materiál túto možnosť neuvádza.	Z	N	Rozpor odstránený		
	V časti 11. Finančné riadenie vzhľadom na zásadnosť takéhoto rozhodnutia žiadame, aby rozpočet v členení podľa prioritných oblastí bol schvaľovaný vládou SR, nie podpredsedom vlády SR pre európske záležitosti, ľudské práva a menšiny. Zároveň žiadame, aby členenie rozpočtu podľa priorít bolo súčasťou predkladaného materiálu.	Z	A	Zapracované v texte		
	V časti 5.3.3.1. prosím upresniť vyjadrenie „Projekty, za implementáciu ktorých zodpovedá Národný kontaktný bod, nebudú hodnotené hodnotiacimi komisiami“ a presne definovať špecifickú formu príslušných fondov a formu pomoci, ktorej sa toto vyjadrenie týka, prípadne doplniť informáciu o tejto kompetencii Národného kontaktného bodu do časti 3.1	O	A	 Zapracované v texte		
	V časti 7.3.2. prosím upraviť koniec odstavca nasledovne: „(...) špecifické formy pomoci uvedené v Prílohe C Memoranda o porozumení“	O	N	Neakceptované		
MPSVR	Keďže ročné rozpočtové obdobie vychádza z Memoranda o porozumení o implementácii Nórskeho finančného mechanizmu 2004 – 2009 vytvoreného v súlade s dohodou zo 14. 10. 2003 medzi Nórskym kráľovstvom a Európskym spoločenstvom o Nórskom finančnom mechanizme na obdobie 2004 – 2009 a Memoranda o porozumení k implementácii Finančného mechanizmu EHP na roky 2004 – 2009, navrhujeme v materiáli presnejšie popísať vzťah medzi rozpočtovým rokom štátneho rozpočtu SR a rozpočtovým rokom pre účely financovania projektov (vykazovanie plnenia rozpočtu, záverečné účty kapitol a pod.).	O	A	Zapracované v texte		
	Na základe doterajších skúseností z financovania projektov, spolufinancovaných zo štrukturálnych fondov, považujeme systém štvrťročného preplácania výdavkov za zdĺhavý s ohľadnom na dodávateľsko-odberateľské vzťahy a navrhujeme určiť tento termín ako hraničný.	O	N	Neakceptované		
OIRŠS	s. 15, 4.4 c) poskytovanie...: odporúčam uviesť lehotu do ktorej poskytne NKB informácie napr. : " NKB odpovie žiadateľovi do šiestich dni od doručenia žiadosti o podrobnejšie informácie". Predchádzajúca časť je bezpredmetná, ak je zapracovaná vo vyzve v bode "určenie formy odpovede....zaslanie odpovede v lehote do 10 dni)..."
Čo sa týka definovania lehoty do kt. NKB odpovedá na žiadosti o podrobnejšie informácie, ta by mala byt tiem zadefinovaná napr.: "NKB oznámi podrobnejšie informácie najneskôr desiat dni pred uzávierkou na vyhodnotenie výziev". 
V prípade zaslania požiadavky žiadosti o podrobnejšie vysvetlenie od jedného žiadateľa, by mali v súlade s princípom transparentnosti vysvetlenie dostať všetci žiadatelia, kt. na výzvu predložili svoju žiadosť (číže aj ti , kt. takúto žiadosť nepodali).	O	N	Neakceptované		
	s. 17, 5.3.3: "...budú tiež vypracované samostatné kritériá:" Odporúčam zverejniť z dôvodu transparentnosti pri vyhodnocovaní kritéria ako samostatný bod Prílohy č. 1: Výzvy na predkladanie ponúk.	O	N	Neakceptované		
	s. 20, 5.3.3.2 a): "...schopnosť žiadateľa...finančne zvládnuť..." .. Odporúčam uviesť ako budú preukazovať spôsobilosť firmy, napr. cez výkaz ziskov a strát, a tiež ako inštitúcie. Požadované dokumenty by mali byt súčasťou výzvy NKB.	O	N	Neakceptované		
	s. 44, A.5.Nákup hardware a software: "Náklady sú oprávnené iba pokiaľ prispejú k dosiahnutiu vyššej efektívnosti výroby či zvýšenia efektivity poskytovaných služieb" si dovoľujem láskavo požiadať nahradiť za: "Náklady sú oprávnené iba pokiaľ sú vynaložené na vývoj, tvorbu a zabezpečenie služby, prípadne softvéru alebo prispejú k dosiahnutiu vyššej efektívnosti výroby, či zvýšeniu efektivity poskytovaných služieb".	O	A	 Čiastočne zapracované v texte		
	Preto, v prípade, ak to nie je v rozpore s Uznesením úradu vlády č. 1002/2004 si Vás láskavo dovoľujeme požiadať o pozmenenie znenia bodu pripomienkovaného materiálu z:
 "3.1. Národný kontaktný bod: Uznesením vlády č. 1002/2004, ktorým bol schválený návrh implementačnej stratégie a systému finančného riadenia finančného mechanizmu Európskeho hospodárskeho priestoru a Nórskeho finančného mechanizmu, bol za Národný kontaktný bod určený Úrad vlády SR"
na 
„3.1.Národný kontaktný bod: Uznesením vlády č. 1002/2004, ktorým bol schválený návrh implementačnej stratégie a systému finančného riadenia finančného mechanizmu Európskeho hospodárskeho priestoru a Nórskeho finančného mechanizmu, bol za Národný kontaktný bod určený Odbor rozvoja regiónov a štrukturálnych akcií  EÚ Úradu vlády SR“.  	O	N	Neakceptované		
OVA	Pripomienky formálneho (štylistický a jazykový charakter) charakteru 	O	A	Zapracované v texte